CELEX: 62015TN0376
Language: mt
Date: 2016-04-28 00:00:00
Title: Kawża T-376/15: Rikors ippreżentat fit-28 ta’ April 2016 – KK vs EASME

4.7.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 243/33
            
         Rikors ippreżentat fit-28 ta’ April 2016 – KK vs EASME
   (Kawża T-376/15)
   (2016/C 243/35)
   Lingwa tal-kawża: il-Franċiż
   
      Partijiet
   
   
      Rikorrenti: KK (Pariġi, Franza) (rappreżentant: J. -P. Spitzer, avukat)
   
      Konvenuta: L-Aġenzija Eżekuttiva għall-Intrapriżi Żgħar u Medji (EASME)
   
      Talbiet
   
   
               —
            
            
               tannulla d-deċiżjoni tal-15 ta’ Ġunju 2015, li permezz tagħha l-EASME ċaħdet il-proposta tar-rikorrenti;
            
         
               —
            
            
               tikkundanna lill-EASME tħallas is-somma ta’ EUR 50 000 bħala kumpens tat-telf ta’ opportunità, u EUR 90 800 bħala kumpens għad-dannu materjali tar-rikorrenti;
            
         
               —
            
            
               tikkundanna lill-EASME għall-ispejjeż kollha.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka tliet motivi insostenn tat-talbiet għal annullament tagħha.
   
               1.
            
            
               L-ewwel motiv ibbażat fuq l-inaċċessibbiltà teknika tal-portal internet fejn il-proposta tar-rikorrenti bħala tweġiba għal sejħa għal proposti u attivitajiet konnessi li jaqgħu taħt il-Programm Qafas għar-riċerka u għall-innovazzjoni (2014-2020) – Orizzont 2020 kellha tiġi ppreżentata.
            
         
               2.
            
            
               It-tieni motiv ibbażat fuq il-fatt li r-rikorrenti, kuntrarjament għal dak li sostniet l-EASME, ma kinitx iffirmat b’mod frawdolenti l-impenn meħud mal-preżentazzjoni tal-fajl ta’ proposta tagħha.
            
         
               3.
            
            
               It-tielet motiv ibbażat fuq il-fatt li ċ-ċaħda tal-proposta ppreżentata mir-rikorrenti kienet tmur kontra r-regolament tal-kompetizzjoni.
            
         Ir-rikorrenti tinovka wkoll żewġ motivi insostenn tat-talbiet għal kumpens tagħha.
   
               1.
            
            
               L-ewwel motiv ibbażat fuq id-dannu materjali li r-rikorrenti kienet issubixxiet minħabba t-telf ta’ opportunità.
            
         
               2.
            
            
               It-tieni motiv ibbażat fuq id-dannu materjali li r-rikorrenti kienet issubixxiet minħabba ż-żmien li ħadet sabiex twieġeb għas-sejħa għal offerti.